
Előterjesztés
a Közgyűlés részére
Tisztelt Közgyűlés!
A Horizont 2020 keretprogram a kontinens globális versenyképességének növelését célzó Európa 2020 stratégia „Innovatív Unió” elnevezésű kiemelt kezdeményezésének egyik alappillére a 2014-2020-as időszakra.
A Horizont 2020 keretprogram első ízben foglalja egységes keretbe valamennyi európai uniós kutatás- és innováció finanszírozási eszközt. Minden eddiginél nagyobb hangsúlyt fektet arra, hogy a tudományos áttörésekből üzleti lehetőségeket biztosító, és a lakosság életminőségét javító innovatív termékek és szolgáltatások születhessenek. Ezzel egyidejűleg drasztikusan visszaszorítja a bürokráciát, a szabályok és eljárások egyszerűsítésével pedig a legjobb kutatók és még több innovatív vállalkozás érdeklődését igyekszik felkelteni.
A program hét éves pénzügyi keret, amely három kezdeményezést (FP7, CIP, EIT) foglal magában, és amelynek megvalósítására összesen 87 milliárd euró áll majd rendelkezésre.
A kutatástól a kereskedelemig tartó innovációs lánc különböző szakaszaiban lesz igény többek között olyan projektekre, amelyek a hangsúlyt a társadalmi kihívások kezelésére és az Európai Unió társadalmát érintő problémák megoldására helyezik (pl. egészség, tiszta energia, közlekedés).
A Horizont 2020 három prioritása:
1. prioritás: Kiváló tudomány
2. prioritás: Ipari vezető szerep
3. prioritás: Társadalmi kihívások
Az Európai Bizottság 2015. október 15-én hirdette meg a Horizont 2020 
MG-4.5-2016 jelű „Helyi és kerületi szintű közlekedési innovációk létrehozásának és megvalósításának támogatása” (New ways of supporting development and implementation of neighbourhood-level and urban-district-level transport innovations) elnevezésű pályázati kiírást, a Társadalmi kihívások prioritás keretében.
[bookmark: _GoBack]A pályázat célja az emberközpontú közlekedési fejlesztések támogatása, ahol a városi érintettek (lakosság, szállítmányozók) igényei megjelennek a közös gondolkodás eredményeképp. A projekt célja 5 európai város helyi, kerületi szintű közlekedéssel kapcsolatos közös kihívását megoldani, amely hozzájárul a jobb közlekedési megoldások kialakításához, az ÜHG-kibocsátás csökkentéséhez, zajcsökkentéshez, közlekedésbiztonsági megoldások megvalósulásához.A benyújtandó pályázat célkitűzése, hogy bemutassa az innovatív, emberközpontú mobilitási módszertan hatékonyságát, amely a valós igényeknek tud megfelelni városi illetve kerületi szinten. A koncepció, ami kidolgozásra kerül, a következő: ösztönözni, fejleszteni és támogatni a különböző közösségeket, döntéshozókat, kutatókat stb. a fenntartható városi és városrészi mobilitás területén.  A projektben olyan csoportok kerülnek kialakításra a helyi érintettek részvételével, melyek a fenntartható közlekedés és városfejlesztési stratégiák, beruházások előkészítésekor már bevonásra kerülnek véleményezési joggal.
A projektben 5 város (Trikala, Hamburg, Waag, Isztambul és Budapest) kihívásaira keresnek megoldási javaslatot, tesztelik azokat, az eredményeket széles körben megjelenítik.  A projekt során kerül majd pontos meghatározásra az érintett szakmai főosztályok bevonásával a budapesti teszthelyszín, ahol a projektben kidolgozásra kerülő „pilot” akcióterv megvalósításra kerülhet.
A pályázat előkészítése jelenleg folyamatban van, a Koppenhágai Üzleti Iskola (Coppenhagen Business School), mint vezető partner koordinálásában. A pályázat benyújtására 2016.09.29-ig van lehetőség.  A pályázat elbírálása 2017. első negyedévében várható. Amennyiben a projekt támogatást nyer az Európai Bizottság által, a támogatói döntést követő közgyűlési ülésre a szükséges dokumentumok aláírása céljából, valamint az esetleges előfinanszírozáshoz kapcsolódó előirányzat rendezéssel együtt, a vonatkozó előterjesztés előkészítésre fog kerülni.
Partnerség:
	Copenhagen Business School (CBS)

	Oxfordshire County Council (OCC)

	University College London (UCL)

	Municipality of the City of Budapest (Budapest)

	Institute for Transport Sciences (KTI)

	Free and Hanseatic City of Hamburg (Hamburg)

	HafenCity University Hamburg (HCU)

	Anaptyxiaki AE OTA, e-Trikala SA (City of Trikala)

	Q-PLAN International (Q-PLAN)

	Municipality of Uskudar (District of Istanbul)

	Istanbul University (IU)

	White Research (WR)

	Stichting Waag Society (WAAG)



Finanszírozás
A projekt keretében  igényelt támogatás összege Budapest részéről 215 182 EUR (66 964 638 Ft). A projekt 100%-os  támogatási intenzitású, tehát a Fővárosi Önkormányzat részéről önerő biztosítása nem szükséges.
Kérem a T. Közgyűlést, hogy az előterjesztést megtárgyalni és a határozati javaslatot elfogadni szíveskedjen.
Határozati javaslat
A Fővárosi Közgyűlés úgy dönt, hogy:

egyetért az előterjesztésben megfogalmazott emberközpontú közlekedési fejlesztések támogatására vonatkozó pályázati céllal, mely alapján  támogatja a Horizont 2020 MG-4.5-2016 jelű pályázati kiíráson a Cities-4People” című pályázatban a Fővárosi Önkormányzat részvételét. Ennek alapján felkéri a Főpolgármestert, hogy gondoskodjon a szükséges dokumentáció előkészítéséről és benyújtásáról.

határidő:	2016.09.29.
felelős: 	Tarlós István főpolgármester

Határozathozatal módja: a határozati javaslat elfogadásához egyszerű szavazattöbbség szükséges.

Budapest, 2016. augusztus „   ”
	

	dr. Szeneczey Balázs

